Eerste permanente busskuilings nou opgerig | Go George
Published: Tue, 20 Sep 2016
Daar is baie meer aan die oprigting van 'n busskuiling as wat op die oog af blyk. Die fondasies by die Sports Club-bushalte in CJ Langenhovenstraat is Maandag gegrawe en met beton gevul. As alles volgens plan verloop, behoort die terrein gereed te wees vir die installasie van die eerste permanente busskuiling voor die einde van volgende week.
Die bushaltes wat skuilings kry, is bepaal op grond van die tipes busse wat daar stop (mini- of groter busse), die aantal roetes wat die halte gebruik, frekwensie van ritte, nabyheid aan winkels, plekke wat gereeld besoek word en werksplekke, die tipe bushalte (inham of in die pad), en die fisiese toestand van die pad en sypaadjie. Nog ‘n oorweging is die aantal passasiers wat die bushalte gebruik. Busskuilings sal in groepe oor ‘n tydperk opgerig word, soos die begroting dit toelaat.
Die busskuiling self is ‘n duursame, lae-onderhoud struktuur van gegalvaniseerde staal in ‘n modulêre ontwerp wat later bykomende uitbreidings sal toelaat. Sekere skuilings sal mettertyd uitgebrei word met bykomende fasiliteite soos nodig.
Harold Basson, direkteur van siviele ingenieursdienste van die George-munisipaliteit, sê as gevolg van die unieke ligging van elke bushalte, word ‘n assessering gedoen voor die finale plasing van die struktuur. “Om die ideale plasing van die struktuur te bepaal, word daar versigtig gekyk na bestaande infrastruktuur en beskikbare sypaadjieruimte, die beste siglyne vir aankomende busse en verkeer, die veiligheid van passasiers, en die gemak van beweging vir persone met spesiale kategorieë van behoeftes om in en uit die bus te kom,” sê hy.
Previous ArticleFirst permanent bus shelters under construction
Next ArticleEmergency hammers stolen from buses